**OBITELJSKI CENTAR
Ulica Sv. Preobraženja 4, 10 000 Zagreb**KLASA: 112-01/23-01/22
URBROJ: 251-783-01-03-02/01-23-3
U Zagrebu, 11. rujna 2023. godine

Na temelju članka 41. Statuta Obiteljskog centra, KLASA: 012-01/22-01/1, URBROJ: 534-123-01-1/22-3 od dana 16. studenoga 2022. godine te suglasnosti Ministarstva rada, mirovinskog sustava, obitelji i socijalne politike, KLASA: 100-01/23-02/305, URBROJ: 524-08-01-01/6-23-2, od 09. kolovoza 2023. godine, ravnateljica Obiteljskog centra raspisuje

**JAVNI NATJEČAJ**

**za radna mjesta na određeno puno radno vrijeme**

**u Obiteljskom centru, Središnja služba**

Sektor općih pravnih i financijskih poslova:

1. ***Pomoćnik ravnatelja* - 1 izvršitelj/ica**

Sektor unapređenja i praćenje stručnog rada:

1. ***Pomoćnik ravnatelja* - 1 izvršitelj/ica**

***Uvjeti pod 1.:***

* završen specijalistički diplomski stručni ili diplomski sveučilišni studij odnosno integrirani preddiplomski i diplomski sveučilišni studij društveno-humanističkog smjera
* najmanje 5 godina radnog iskustva s propisanom kvalifikacijom u zanimanju radnog mjesta
* osposobljenost za samostalni rad na osobnom računala i poznavanje rada s alatima za obradu teksta
* nepostojanje zapreka iz članka 261. stavka 1. Zakona o socijalnoj skrbi
* vozački ispit B kategorije

***Uvjeti pod 2.:***

* završen specijalistički diplomski stručni ili diplomski sveučilišni studij odnosno integrirani preddiplomski i diplomski sveučilišni studij društveno-humanističkog smjera
* najmanje 5 godina radnog iskustva s propisanom kvalifikacijom u zanimanju radnog mjesta
* osposobljenost za samostalni rad na osobnom računala i poznavanje rada s alatima za obradu teksta
* nepostojanje zapreka iz članka 261. stavka 1. Zakona o socijalnoj skrbi
* vozački ispit B kategorije

Na natječaj se mogu javiti osobe oba spola.

**Prijava na natječaj podnosi se isključivo na obrascu dostupnom na mrežnoj stranici Obiteljskog centra (**[**www.obiteljski.hr**](http://www.obiteljski.hr/)**).**

Uz prijavu na natječaj kandidat je dužan priložiti:

* dokaz o državljanstvu (preslika domovnice, elektronički zapis o državljanstvu, preslika osobne iskaznice ili putovnice)
* životopis
* preslika diplome
* uvjerenje da se protiv kandidata ne vodi kazneni postupak (ne starije od 6 mjeseci)
* dokaz o radnom iskustvu s propisanom kvalifikacijom u zanimanju radnog mjesta-potvrda poslodavca ili drugi dokaz o radnom iskustvu koji mora sadržavati vrstu poslova koju je kandidat obavljao i razdoblje u kojem je kandidat obavljao navedene poslove (elektronički zapis o radnom stažu Hrvatskog zavoda za mirovinsko osiguranje i preslika potvrde poslodavca ili preslika ugovora o radu ili rješenje o rasporedu)
* preslika važeće vozačke dozvole

Dokaze o ispunjavanju uvjeta natječaja kandidati mogu priložiti u neovjerenim preslikama, uz obvezu da prije izbora nadležnim službama Obiteljskog centra predoče ili dostave izvornik.

Kandidati koji prema posebnim propisima ostvaruju pravo prednosti, moraju se u prijavi pozvati na to pravo, odnosno uz prijavu priložiti svu, posebnim zakonom, propisanu dokumentaciju te imaju prednost u odnosu na ostale kandidate samo pod jednakim uvjetima.

Kandidati koji se u prijavi pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ br.: 121/17., 98/19. i 84/21.), uz prijavu na natječaj dužni su osim dokaza o ispunjenju traženih uvjeta priložiti i dokaze propisane članka 103. stavka 1. Zakona o hrvatskim braniteljima iz Domovinskog rata i članovima njihovih obitelji, a koji su objavljeni na web stranici Ministarstva hrvatskih branitelja

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Kandidati koji se u prijavi pozivaju na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata („Narodne novine“ broj: 84/21) uz prijavu na natječaju dužni su osim dokaza o ispunjenju traženih uvjeta priložiti i dokaze propisane člankom 49. stavkom 1. Zakona o civilnim stradalnicima iz Domovinskog rata, a koji se objavljuju na web stranici Ministarstva hrvatskih branitelja

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

**Urednom prijavom smatra se prijava koja sadrži sve podatke i priloge navedene u javnom natječaju. Nepotpune i nepravovremene prijave neće se razmatrati.**

S kandidatima, koji ispunjavaju sve propisane uvjete iz javnog natječaja i čije su prijave potpune i pravovremene, provest će se razgovor (intervju).

Opis poslova navedenog radnog mjesta te podaci o plaći nalaze se na mrežnoj stranici Obiteljskog centra ([www.obiteljski.hr](http://www.obiteljski.hr/)).

Podnošenjem prijave na natječaj kandidati daju suglasnost da Obiteljski centar kao voditelj zbirke osobnih podataka može prikupljati, koristiti i dalje obrađivati njihove osobne podatke isključivo u svrhu provedbe natječajnog postupka sukladno propisima koji uređuju zaštitu osobnih podataka.

Prijave se podnose u roku od 8 dana od dana objave u Narodnim novinama s naznakom „za javni natječaj - *(navesti naziv ustrojstvene jedinice i naziv radnog mjesta)*“, poštom preporučeno ili neposredno na adresu: **Obiteljski centar, Savska cesta 106, 10 000 Zagreb.**

O rezultatima izbora kandidati će biti obaviješteni u roku od 8 dana od izvršenog izbora putem web stranice Obiteljskog centra, <https://www.obiteljski.hr/>.

Obavijest se smatra dostavljenom istekom osmoga dana od dana objave na mrežnoj stranici Obiteljskog centra.

Ravnateljica:

Ivana Šešo, mag. paed. soc., univ. spec. act, soc.